section_heading: Ime sastava
paragraph_text: Kada je Mirko Srdić tj. Elvis J. Kurtović osnovao sastav, u susjedstvu je živio Jasmin Kurtović veliki ljubitelj Rock'n'Rolla. Kada se Jasmin oženio i dobio sina odmah mu je dao ime Elvis, što su članovi sastava odmah uzeli za zezanciju da mu je dao ime po legendarnom Presleyu. Tako da su svom bezimenom sastavu dali ime "Elvis Jasmina Kurtović". Nakon toga Jasmin Kurtović ih je tužio i sud je zabranio korištenje tog imena, međutim oni ga više nisu pisali kao Jasmina već su koristili slovo "J" (dži), kako ne bi asociralo na susjeda Jasmina. Tako da je Mirko Srdić postao Elvis J. Kurtović, ne samo po nadimku, već i po imidžu i popularnim zulufima koji su bili sastavni dio imidža Elvis Presleya, a i sarajevskog Elvisa. Nakon par godina Jasmin se preselio s Koševa na novoizgrađenu Dobrinju, a Elvis J. Kurtović & njegovi Meteori postali su popularni diljem zemlje.